ROZHODNUTIE KOMISIE
zo 7. septembra 2007,
ktorým sa mení a dopĺňa rozhodnutie 2006/415/ES o určitých ochranných opatreniach v súvislosti s vysoko patogénnou vtáčou chrípkou podtypu H5N1 u hydiny v Nemecku
[oznámené pod číslom K(2007) 4141]
(Text s významom pre EHP)
(2007/604/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
so zreteľom na smernicu Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (3), a najmä na jej článok 63 ods. 3,
keďže:
(1)
Rozhodnutím Komisie 2006/415/ES zo 14. júna 2006 o určitých ochranných opatreniach v súvislosti s vysoko patogénnou vtáčou chrípkou podtypu H5N1 u hydiny v Spoločenstve a ktorým sa zrušuje rozhodnutie 2006/135/ES (4) sa ustanovujú určité ochranné opatrenia, ktoré sa majú uplatňovať, aby sa zabránilo rozšíreniu uvedenej choroby. Tieto opatrenia zahŕňajú zriadenie oblastí A a B po vzniku podozrenia na ohnisko tejto choroby alebo po jeho potvrdení, v ktorých sa majú ochranné opatrenia uplatňovať. V prílohe k rozhodnutiu 2006/415/ES sú uvedené oblasti A a B.
(2)
Po vzniku ohniska vysoko patogénnej vtáčej chrípky podtypu H5N1 v spolkovej krajine Bavorsko v Nemecku bolo rozhodnutie 2006/415/ES zmenené a doplnené rozhodnutím 2007/591/ES, aby sa zmenila a doplnila príloha k rozhodnutiu 2006/415/ES, pokiaľ ide o údaje týkajúce sa uvedeného štátu.
(3)
Ochranné opatrenia, ktoré prijalo Nemecko podľa rozhodnutia 2006/415/ES vrátane zriadenia oblastí A a B podľa článku 4 uvedeného rozhodnutia, sa teraz v rámci Stáleho výboru pre potravinový reťazec a zdravie zvierat preskúmali.
(4)
V záujme jasnosti právnych predpisov Spoločenstva by sa okrem toho mali vypustiť údaje v prílohe k rozhodnutiu 2006/415/ES vzťahujúce sa na oblasti A a B v Českej republike a v Nemecku, v ktorých už ochranné opatrenia nie sú uplatniteľné.
(5)
Rozhodnutie 2006/415/ES by sa preto malo zodpovedajúcim spôsobom zmeniť a doplniť.
(6)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 2006/415/ES sa nahrádza znením prílohy k tomuto rozhodnutiu.
Článok 2
Toto rozhodnutie je určené členským štátom.
V Bruseli 7. septembra 2007